open-index/open-wikipedia-markdown huggingface dataset:
Valkyrje (andre betydninger)

**Valkyrje** eller **valkyrie** kan vise til:

* Valkyrje (valkyrie), kvinnelige dødsvetter i norrøn mytologi
* Valkyrie (film), amerikansk historisk dramafilm fra 2008
* Valkyrie plass stasjon (Valkyrien stasjon), en nedlagt undergrunnsstasjon i Oslo
* Valkyr, britisk pansret personellkjøretøy
* Aston Martin Valkyrie

## Bestemt form
**Valkyrien** eller **valkyrjen** kan vise til:

* Valkyrien (opera), en opera av Richard Wagner
* Valkyrien (TV-serie), en norsk thrillerserie fra 2017
* Valkyrien Allstars, en norsk musikkgruppe
* Valkyrien (kjøpesenter), ved Valkyrie plass i Oslo
* «Valkyrien (fly)», et sjøfly eiet av DNL
* «Valkyrjen» (torpedobåtjager fra 1896)
* KNM «Valkyrien» (1943), et norsk skip
* KNM «Valkyrien» (1994)
* Sjøkadettforeningen av 1898 Valkyrien

* Valda Valkyrien, dansk filmskuespiller og prima ballerina.
Lykke Friis

**Lykke Friis** (født 1969) er en dansk statsviter og politiker (V).

Hun har mastergrad i samfunnsøkonomi og statsvitenskap fra London School of Economics fra 1992, kandidatgrad i statsvitenskap fra Københavns Universitet fra 1993 samt doktorgrad i internasjonal politikk fra Københavns Universitet fra 1997. Friis har blant annet vært fullmektig i Ervervsministeriet i 1994, forsker ved Dansk Udenrigspolitisk Institut (DUPI) 1996–1999, seniorforsker sammesteds 1999–2002 og forskningssjef i 2002. Deretter var hun europapolitisk sjef i Dansk Industri 2003–2006. Dessuten har hun undervist i internasjonal politikk ved Københavns Universitet og Copenhagen Business School. Den 1. mars 2006 ble hun utnevnt til prorektor ved Københavns Universitet for en femårig periode.

Den 24. november 2009 ble hun utnevnt til klima- og energiminister i Lars Løkke Rasmussens første regjering, etter at hun meldte seg inn i Venstre tidligere samme dag. Ved ministerrokaden den 23. februar 2010 ble Friis samtidig utnevnt til likestillingsminister. Fra folketingsvalget den 15. september 2011, da Venstre og Det Konservative Folkeparti tapte regjeringsmakten, var hun medlem av Folketinget. Friis var partiets ordfører i EU-spørsmål frem til hun ble fritatt fra vervet i Folketinget i mai 2013 for å bli prorektor igjen.

## Referanser


## Eksterne lenker
* 
* 
*
Synkronsvømming under Panamerikanske leker 1999

**Synkronsvømming under Panamerikanske leker 1999**. Synkronsvømming var en av flere sporter under de trettende Panamerikanske leker som ble arrangert i Winnipeg i Canada i periode 23. juli til 8. august 1999. Det var tiende gangen som synkronsvømming var med i de Panamerikanske leker. Det var to øvelser for damer, duett og lagkonkurranse. Canada ble beste nasjon, de vant begge gullmedaljene.

## Medaljer

### Resultater
#### Damer

## Eksterne lenker
*  Panamerikanske leker 1999
Barye

**Barye** (symbol: **Ba** eller **b**) er enheten for trykk i cgs-systemet. Enheten er definert som én dyn per kvadratcentimeter. Den er lite i bruk i dag.

:1&nbsp;Ba&nbsp;= 0.1&nbsp;Pa&nbsp;= 0.1&nbsp;N/m<sup>2</sup>&nbsp;= 1·10−6&nbsp;bar&nbsp;= 1&nbsp;nanobar&nbsp;= g·cm−1s−2

## Se også
* bar
* pascal
Mads Hansen (andre betydninger)

**Mads Hansen** er navnet til flere personer:

*Mads Hansen (ishockeyspiller), norsk ishockeyspiller
*Mads Hansen, norsk mediepersonlighet og tidligere fotballspiller
*Mads Hansen (håndballdommer), dansk håndballdommer
Dyn

**Dyn** (symbol **dyn**) fra gresk  (*dynamis*, «kraft») er en enhet for kraft i CGS-systemet, forgjengeren til SI-systemet. Én dyn er definert som «kraften som kreves for å akselerere en masse på ett gram én centimeter per kvadratsekund». Altså er én dyn lik 10 mikronewton: 
: 1 dyn = 1 g·cm/s² = 10−5 kg·m/s² = 10−5 N
Enheten «dyn per centimeter» har tradisjonelt blitt brukt for å måle overflatespenning. Overflatespenningen til destillert vann er for eksempel 72&nbsp;dyn/cm ved 25&nbsp;°C, som i SI-enheter blir 72 x 10−3 N/m eller 72 mN/m.
Liste over statsledere i 1320

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Knut Falk Qvigstad

**Knut Falk Qvigstad** (født 30. april 1988 i Oslo) er en norsk politiker (MDG).

Fra 2013 til 2017 var Qvigstad partiets 2.vararepresentant på Stortinget fra Oslo etter at Rasmus Hansson ble innvalgt som partiets første representant noensinne. Han jobbet som energi og miljøpolitisk rådgiver i partiets stortingssekretariat i perioden 2013-2018 og jobber i dag på Stortinget som personlig politisk rådgiver for partileder Une Bastholm. 

Qvigstad var nestleder i ungdomsorganisasjonen Grønn Ungdom fra 2009 til 2010 og leder i Grønn Ungdom i fra 2010 til 2012. Qvigstad har blant annet hatt følgende verv i MDG. 

- Miljøpartiet De Grønnes sentralstyre fra 2012 til 2014. 

- Miljøpartiet De Grønnes prinsipprogramkomité fra 2012 til 2013

- Programkomiteene for stortingsvalgvalgprogrammene for periodene 2017-2021 og 2021-2025. 

- Qvigstad har også innehatt flere ulike verv i partiets fylkeslag i Oslo og i partiets bydelslag i Oslo.  

I 2018 fikk Qvigstad tildelt stipendet Ambassador Robert D. Stuart Jr. Fellowship  som gjør det mulig for unge norske politikere å gjennomføre et semester med studier og praktisk erfaring i USA, blant politikerne som har innehatt det samme stipendet tidligere er Frps Sylvi Listhaug og SVs Torgeir Knag Fylkesnes. Qvigstad valgte å bruke stipendet på å jobbe på Capitol Hill i Washington DC for en av senatorene i det demokratiske partiet. Under oppholdet i Washington var Qvigstad også tilknyttet George Washington University.

Qvigstad har en bachelorgrad i statsvitenskap fra Universitetet i Oslo, og var samfunnsredaktør i studenttidsskriftet *Samfunnsviter'n* 2009–2010.

## Eksterne lenker
* 
*
Kongedømmet Kypros

**Kongedømmet Kypros** var en korsfarerstat på Kypros som ble grunnlagt av Rikard Løvehjerte i 1193, og ble et selvstendig kongedømme under huset Lusignan. Den 14. mars 1489 ble øyen solgt til Venezia.

Kypros hadde sedan 300-tallet inngått i Det bysantinske riket, da en gresk prins, Komnenos I, som var stattholder, gjorde øyen uavhengig. Hans etterkommere styrte øya relativt uavhengig inntil Rikard Løvehjerte under det tredje korstoget (1191) erobret den og solgte den for  mark sølv til tempelridderne. De ga imidlertid snart øyen tilbake til den engelske kongen. Han ga deretter (1193) Kypros til ekskonge Jerusalem Guido fra Lusignan, hvis avstavning på den mannssiden døde ut i 1267. En slektning til den siste av huset Lusignan, Hugo III av Kypros, av det antiokske fyrstehuset, ble da konge og kalte seg  Hugo av Lusignan. Derfor bruker man å regne ham og hans etterkommere til denne ætten.

Flere av disse fyrstene var betydningsfulle menn, og øyen hadde på deres tid en glansperiode som allikevel sluttet allerede før ætten døde ut. Den siste kongens enke, venetianske Caterina Cornaro, hustru til Jakob II av Kypros (Jakob bastarden), overlot øyen til Republikken Venezia som 1489 tok den i besittelse og beholdt den som koloni til 1571. 

## Regenter
*Guy av Lusignan (1192&ndash;1194)
*Amalrik av Lusignan (1194&ndash;1205) (*Amaury*)
*Hugo I (1205&ndash;1218)
*Henrik I (1218&ndash;1253) (*Le Gros*)
*Hugo II (1253&ndash;1267) (*Huguet*)
*Hugo III (1267&ndash;1284)
*Johan I (1284&ndash;1285)
*Henrik II (1285&ndash;1306)
*Amalric av Tyre (1306&ndash;1310)
*Henrik II (1310&ndash;1324) 
*Hugo IV (1324&ndash;1359)
*Peter I (1359&ndash;1369)
*Peter II (1369&ndash;1382) (*Perrin*)
*Jakob I (1382&ndash;1398)
*Janus (1398&ndash;1432)
*Johan II (1432&ndash;1458)
*Charlotte (1458&ndash;1464) og 1459-1464 med hennes ektemann Ludvig av Savoia
*Jakob II (1464&ndash;1473) (*Jacques le Bâtard*)
*Jakob III (1473&ndash;1474)
*Caterina Cornaro (1474&ndash;1489)

## Referanser


## Eksterne lenker
*
Sølvstandard

**Sølvstandarden** eller **sølvmyntfoten** er et monetært system der myntenhetens verdi er fastsatt til en fast vekt i sølv. Sølvmyntfoten var vidt utbredt fra fallet til østromerriket frem til 1800-tallet. Etter oppdagelsen av store mengder sølv ved Cerro Rico i Potosí, Bolivia, på 1500-tallet, oppstod en internasjonal sølvmyntfot i sammenheng med de spanske realer. Disse sølvmyntene spilte en stor rolle som myntenhet i verdenshandelen i nesten fire hundre år.

Etter proklameringen til dronning Anne av Storbritannia ble de britiske vestindiske øyer i 1704 de første områdene til å anvende gullstandarden ved å ta i bruk de spanske gull-dublon myntene. I 1717 introduserte Sir Isaac Newton som leder av Royal Mint et nytt forholdstall mellom gull og sølv som gjorde at Storbritannia *de facto* innførte gullstandarden. Den ble formelt innført i 1821 etter introduksjonen av gull sovereign i 1817. På samme tid sørget revolusjoner i Latin-Amerika for å bryte tilgangen til spanske realer som ble produsert i Potosí, Mexico og Lima. 

Den britiske gullstandarden ble først utvidet til enkelte britiske kolonier i Øst-Asia og det sørlige Afrika, en ikke til britisk India, Sørøst-Asia eller de nordamerikanske koloniene. Canada tok i bruk gullstandarden i 1853, og Newfoundland i 1865. I 1873 gikk Tyskland over til gullstandarden med sin nye Goldmark. Norge, Sverige og Danmark innførte gullstandarden i 1874, og Finland fulgte etter i 1878. Den var i bruk i de nordiske landene frem til 1915. USA gikk *de facto* over til gullstandarden i 1873 og praktiserte den frem til 1908, noe som fikk andre nasjoner til å gjøre den samme. Bare Kina, Hongkong og Weihaiwei fortsatte å holde fast ved sølvstandarden. Den opphørte ikke definitivt før den ble forkastet av Kina og Hongkong i 1935.

## Litteratur
*
Gimlehallen

**Gimlehallen** er en idrettshall i Kristiansand. Hallen ligger i tilknytning til Kristiansand katedralskole Gimle, har håndballbane i full størrelse, og benyttes av Kristiansands Idrettsforening og flere idrettslag som hjemmebane for håndball.

I tilknytning til hallen ligger **Kristiansand Turnhall**, en apparrathall som brukes til turn og rytmisk sportsgymnastikk. Hallen benyttes av Kristiansands Turnforening og Kristiansands Cykleklubb (KCK) på vinteren. 

## Eksterne lenker
* Kristiansand kommunes side om Gimlehallen
* Norges Håndballforbund om Gimlehallen
* Kristiansand Turnforenings hjemmeside
Kagalen

**Kagelen** var en hemmelig organisasjon i storfyrstedømmet Finland som ledet og samordnet motstandsaksjoner mot russifiseringen av Finland. Kagalen stod på konstitusjonalistenes side snarere enn på aktivistenes side, som tilfellet var med *jägarrörelsen*. Dens begynnelse regnes for å ha vært i 1902 da Nikolaj II av Russland proklamerte at finske militære enheter i fremtiden skulle kunne tjenestegjøre i den russiske armé. *Kagalen* var egentlig en pejorativ benevnelse som ble anvendt i den russiske pressen om politiske organisasjoner som var motstandere av eneveldet, avledet av hebraisk *qahal*, som betyr «forsamling». I Finland ble uttrykket tvertimot brukt som en hedersbenevnelse.
Irene Jacobsen

**Irene Jacobsen** (født 1972) er en norsk journalist og tidligere redaktør i lokalavisen *[[Vestavind (avis)|Vestavind]]* i Sveio. Per 2022 leverer hun artikler om boliger og hagestell til Schibsted-konsernets aviser, som blant annet omfatter Adresseavisen og Aftenposten. 

Sammen med Kari Nygaard har hun også gitt ut bøker om hagestell, blomster og blomsterbinding.

## Bibliografi
* *Barbeinthagen : lag drømmehagen med enkle grep*, med Kari Nygaard, Kagge Forlag (2017) 
* *Kranser og buketter : fra Barbeinthagen*, Kagge Forlag (2017)

## Referanser


## Eksterne lenker
* Vestavind
* LLA
Odderneshallen

**Odderneshallen** er en idrettshall i Kristiansand med tilknytning til Oddemarka Skole.  Hallen har fulle håndballmål, og håndballklubben AK 28 benytter hallen som hjemmebane. AIK Lund trener boksing i Odderneshallen og Kristiansand Atletklubb benytter lokaler i kjelleren som treningslokaler for styrkeløft og vektløfting.

**Badmintonsenteret** er hallen vegg-i-vegg og er nasjonalt riksanlegg for badminton.

## Eksterne lenker
* Håndballklubben AK 28, hjemmesider
* Kommunens side om Odderneshallen               
* Kommunens side om Badmintonsenteret
Vågsbygdhallen

**Vågsbygdhallen** er en idrettshall i Kristiansand.  Hallen ligger ved Vågsbygd senter. hallen har basketball kurver og er trenings plassen til Pirates. Hallen kan bli leid til egne interesse.

## Eksterne lenker
* Kommunens side om Vågsbygdhallen
Feldenkraismetoden

**Feldenkraismetoden**, ofte bare omtalt som **feldenkrais** er en alternativ behandlingform basert på yoga, fysiske øvelser, meditasjon, uttøyning og Alexanderteknikken. Tilhengerne av metoden omtaler den som et «somatisk læresystem». Feldenkraismetoden blir brukt for å forbedre bevegelsesmønsteret, ikke for å fokusere på skader eller sykdommer. Målet er ikke å behandle skader, men å bryte vanemønstre som forårsaker eventuelt slitasje og skader. Dette har som mål å forbedre holdning og fysisk funksjon. 

Det er lite empirisk forskning på metoden. Noen studier har konkludert med at feldenkraisbehandling ikke har noen medisinsk effekt utover placebo. Andre studier indikerer at metoden kan ha en noe bedre effekt enn tradisjonell fysioterapi når den anvendes i smertebehandling for plager knyttet til muskel-skjelettsystemet. 

## Bakgrunn og innhold
Behandlingsformen ble utviklet av den russisk-israelske ingeniøren Moshe Feldenkrais (1904 - 1984). Utøvere av feldenkrais påstår at metoden vil forbedre fysisk funksjon og å utvikle elevens bevisstgjøring om eget bevegelsesmønster. 

Moshe Feldenkrais hevdet at ved å forbedre en persons såkalte «kinestetiske sans» og «proprioceptiske selvbevissthet» om sin egen bevegelse kunne lede til økt funksjon og mykhet i bevegelsesapparatet. Feldenkraismetoden er derfor en pedagogisk bevegelsesform hvor det å relære er regnet som viktig, ikke å bli manipulert. Innen Feldenkrais blir det regnet som viktig å innstudere en andre bevegelsesmåter gjennom langsomme repetisjoner for å tillate at denne å bli en del av det normale bevegelsesmønsteret. Som individuelle timer kan disse bevegelsene bli utført på benk med en praktiserende lærer (dette kalles FI: funksjonell integrasjon). Her bruker Feldenkraispedagogen berøring for å veilede en person gjennom bevegelser. 

ATM (*Awareness Through Movement*) En feldenkraispedagog veileder en gruppe gjennom en serie bevegelser. Leksjonene består som regel av lette bevegelser som gradvis utvikles i omfang og kompleksitet, og de er laget slik at deltakerne kan bli mer bevisste på sine vaner og faste mønstre.

Individuelle timer med feldenkraismetoden kalles av utøverne FI (*Functional Integration*). Her bruker Feldenkraispedagogen berøring for å veilede en person gjennom bevegelser. Teknikken har som mål å hjelpe personen til å oppleve forbindelsene mellom ulike deler av kroppen og til å lære å bevege seg friere uten overflødig kraft-bruk.

## Referanser


## Eksterne lenker
*NOU 1998:21: Alternativ medisin, punkt 5.2.7 og 6.3.25.3
Liste over statsledere i 1321

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Den norske sjømannskirken (Puerto del Carmen, Lanzarote)

**Den norske sjømannskirken** i Puerto del Carmen i Lanzarote holder til i lokaler i kjøpesenteret Puerto Cinco i Puerto del Carmen. Utendørs er det en terrasse med utsikt over havet. Kirken er et sosialt, kulturelt og åndelig møtepunkt for mange skandinaver som oppholder seg på Lanzarote.

Sjømannskirken har bøker til utlån, tilgang til internett og gratis IP-telefon til Norge. I kafeteriaen selges nystekte vafler og kaffe, og grøt på lørdager.

## Eksterne lenker
* 
*
David de Brechin

**David de Brechin** (død 1320) var en skotsk ridder i regjeringstiden til Robert I av Skottland.

Han ble dømt for sin involvering i en sammensvergelse mot kongen, sammen med Vilhelm II av Soules. Dette førte til at han ble henrettet.
Selv om han kan meget godt ha vært skyldig, overrasket det en del mennesker at han ble henrettet, da han ble sett på som en med «strålende ridderlighet», og hadde kommet  godt ut av kampen mot sarasenerne i tidligere tider.

## Referanser


## Kilder
* Traquair, Peter *Freedom's Sword*
Ingram de Umfraville

**Ingram de Umfraville** (død ca. 1325) var en skotsk adelsmann som spilte en spesielt brokete rolle i den skotske uavhengighetskrig.

I 1284 sluttet han seg til andre skotske adelsmennene som anerkjente Margaret «Jomfruen av Norge» som arving til Alexander III.

Han var Vokter av Skottland i en kort periode, kjempet på engelsk side i slaget ved Bannockburn, ble forlikt med kong Robert I av Skottland, men vendte tilslutt tilbake til England.

## Se også
* Umfraville

## Referanser


## Kilder
*Rymer, Thomas,*Foedera Conventiones, Literae et cuiuscunque generis Acta Publica inter Reges Angliae*. London. 1745. (Latin) http://www.archive.org/details/fderaconventione01ryme
Ivan Martin Jirous

**Ivan Martin Jirous** (1944–2011), også kjent under psevdonymet «Magor», var en tsjekkisk lyriker, kritiker og kunsthistoriker. Han var en sentral figur i den tsjekkiske undergrunnsbevegelsen.

Jirous var initiativtageren til bandet The Plastic People of the Universe, som ble forbudt av myndighetene, hva som var en av årsakene til at Charta 77 ble dannet.

Han var gift med Věra Jirousová, som også skrev en rekke av tekstene for *Plastic People.* Jirous var også en venn av Václav Havel, som nevner ham en rekke ganger i sine erindringer fra fengselet.

## Referanser


## Eksterne lenker
* 
* ''Plastic People''s hjemmeside – Tsjekkisk og engelsk
* Ivan Martin ''Magor'' Jirous tildelt Jaroslav Seifert-prisen for 2006 – Tsjekkisk
Eikosanoid

**Eikosanoid** er viktige signalmolekyler som produseres i kroppen ved hjelp av omega-3 og omega-6 fettsyrene. De har en viktig biologisk effekt på ulike celletyper, f.eks. påvirker de glatt muskulatur, hemmer eller stimulerer sammenklebingen av blodplater, sammentrekker og utvider blodkar, innvirker på blodtrykket. De dannes raskt og har kort levetid. Eikosanoider er en samlebetegnelse for flere stoffer, f.eks. prostaglandiner, tromboksaner, prostasykliner og leukotriener. Utgangspunktet for eikosanoidene er enten arakidonsyre (omega-6) eller eikosapentaensyre (omega-3).

Eikosanoidene er fettløselige og lagres derfor ikke i cellen der de syntetiseres, men diffunderer ut gjennom cellemembranen etter hvert som de dannes. Eikosanoidene kan virke på de cellene der de dannes, eller de kan virke parakrint på naboceller.

Alle eikosanoider har 20 karbonatomer og navnet kommer fra det greske ordet «eikos» som betyr 20. Nobelprisen i medisin gikk i 1982 till svenskene Sune Bergström, Bengt Samuelsson og engelskmannen John Vane for deres forskning på eikosanoider, men den første eikosanoiden (prostaglandin) ble oppdaget allerede i 1936 av svensken Ulf von Euler.

## Referanser


## Eksterne lenker
* Om Eikosanoid, fra National Library of Medicine (engelsk)
Pavel Kohout

**Pavel Kohout** (født 1928) er en tsjekkisk og østerriksk forfatter av prosa, dramatikk og lyrikk.

## Dissident
Han var tidligere medlem av det tsjekkiske kommunistpartiet, men var aktiv på reformsiden under Prahavåren. Etter Warszawapaktens innmarsj i Tsjekkoslovakia i 1968 var Kohout en sentral dissident, og en av grunnleggerne av protestbevegelsen Charta 77. Han ble utvist fra landet, og har siden bodd i Østerrike.

## Forfatter
Kohouts forfatterskap er kjent for sin ironiske stil og tildels absurde handlingsmønstre. Han er oversatt til en lang rekke sprog.

## Bibliografi (utvalg)
Følgende bøker av Kohout har kommet ut i norsk oversettelse:
* 1980: *Skarprettersken*, Aschehoug. ISBN 82-03-10266-2
* 1982: *Den hellige Klaras innfall*, Aschehoug. ISBN 82-03-10764-8
* 1990: *Danse- og kjærlighetstimen – en tysk romanse*, Aschehoug. ISBN 82-03-16274-6
* 1996: *Mordernes stjernetime*, Aschehoug. ISBN 82-03-20244-6

## Referanser


## Eksterne lenker
* 
*
Mona Terjesen

**Mona Jørgensen Terjesen** (født 1982 i Haugesund) er en norsk journalist og tidligere fungerende redaktør i lokalavisen *[[Vestavind (avis)|Vestavind]]* i Sveio. Hun er tidligere kjent som programleder i TV Haugaland – hvor hun jobbet som nyhetsanker, reporter og programvert i perioden 2007-2010. Sammen med Bjørn Andre Widvey og Karen Hesseberg hadde Terjesen Frokost-TV-sending hver helg. 

Fra oktober 2010 til januar 2012 var hun fungerende redaktør i *[[Vestavind (avis)|Vestavind]]* – i vikariat for Irene Jacobsen. 

## Referanser
Magnús Jónsson

**Magnús Jónsson ** (død ca. 1321) var jarl av Orknøyene og jarl av Caithness.

## Regjeringstid
Som sønn og etterfølger av Jón Mágnusson var Magnus den 29. oktober 1312 et av vitnene til undertegnelsen av Invernessavtalen for suzerenitet for Caithness ved kong Robert I av Skottland og utsendinger fra den andre suzereniteten Orknøyene ved Håkon V Magnusson.

Den 6. april 1320 var han en av undertegnere av brevet fra den skotske adelen til pave Johannes XII, kjent som Arbroath-deklarasjonen.

Magnus Jonsson var den siste i rett linje fra Angus til å styre på Orknøyene.
Det virker som om han døde før 4. august 1321 da Orknøyene på denne datoen  er administrert av en fogd på vegne av Norge og Caithness ved en annen fogd på vegne av Skottland.

Magnus etterlot seg en datter og konen Catherine fikk en donasjon til en enkepensjon i 1329.
Det er trolig etter dødsfallet til hans mannlige arvinger at Orknøyene og Caithness ble underlagt hans fjerne fetter Maol Íosa V i 1330

## Referanser


## Litteratur
* Mike Ashley *The Mammoth Book of British Kings & Queens* Robinson London « Magnus V earl of Orkney  »  s. 544.
* Jean Renaud, *Les Vikings et les Celtes*, éd. Ouest-France Université, Rennes, 1992 .
Christina Vedø

**Christina Vedø** (født 1994 i Haugesund) er en norsk konkurransepadler fra Tysvær. Vedø representerer Tysvær Kano og Kajakklubb. I september 2011 tok hun to bronsemedaljer, på K4 1000 meter og K4 200 meter i NM for seniorer.. 

Mai 2010 ble hun Nordisk mester i K2 maraton for ungdommer i Sverige.

I 2011 ble hun tatt ut til Junior-EM i Kroatia og Junior-VM i Brandenburg an der havel, Tyskland.

## Referanser




## Eksterne lenker
* Tysvær Kano og Kajakklubb
Ellen Tveit

**Ellen Urheim Tveit** (født 1970) er kulturkonsulent i Sveio kommune og småbruker, bosatt i Sveio. Hun var tidligere redaktør i lokalavisen *[[Vestavind (avis)|Vestavind]]*, og har også vært biblioteksjef.

## Referanser
Bomullsspinneri

**Bomullsspinneri** er en fabrikk som huser maskiner for industrialisert spinning og veving. Fabrikkene spinner bomull, som var et viktig produkt under den industrielle revolusjon, og er stort sett bygd mellom 1775 og 1930.

Bomulspinneriene og mekaniseringen av spinneprosessen, var viktige i veksten av verktøysmekaniseringen. Selv om en del var drevet kraften til tamdyr, var de fleste tidlige møller bygd i rurale lokaliseringer i nærheten av elver med god strøm og hadde vannhjul for å skape energi. Behovene for vann stimulerte byggingen av kanalsystemer og behovene for kraft stimulerte utbyggingen av stasjonære dampdrevne maskiner. Utviklingen av levedyktige dampmaskiner fra Boulton & Watt førte fra 1781 til framveksten av større, dampdrevne spinnerier og gjorde det mulig å konsentrere dem i urbane omgivelser, i England hovedsakelig i Manchester. Nabobyen Salford hadde mer enn 50 spinnerier ved 1802.

Aksjeselskaper ble utviklet for å bygge spinneriene, og dette førte til handelsoppblomstring av bomull i Manchester, som i sin tur ble en stor kommersiell by. Spinneriene skapte også nye arbeidsplasser, som førte til en ekspansjon av den lokale befolkningen og behovet for mer husbygging. Som resultat ble bomullsindustribyene skapt, med sine lokale regjeringer. Dårlige arbeidsforhold førte til at fabrikkene ble regulert gjennom egen lovgivning. I England var bomullspinneriene opprinnelig et fenomen omkring Lancashire som senere ble kopiert til New England og senere til sørstatene i USA. På 1900-tallet mistet det nordvestlige England sitt hegemoni innenfor bomullspinneriene til USA, deretter til India og til slutt til Kina.

På 2000-tallet har nedlagte bomullsprinnerier blitt en del av flere lands industriminner.

## Referanser


## Litteratur
* Arnold, Arthur (1864): ''The history of the cotton famine, from the fall of Sumter to the passing of the Public Works Act (1864)'', London: Saunders, Otley and Co.
* Burton, Anthony (1975): *Remains of a Revolution*, Sphere Books, ISBN 0-351-15441-8.
* Chapman, S.J. (1904): *The Lancashire Cotton Industry, A Study in Economic Development*, Manchester .
* Copeland, Melvin Thomas ( 1912): ''The cotton manufacturing industry of the United States'', Harvard University Press.
* Crouzet, François (2008): ''The First Industrialists: The Problem of Origins'', Cambridge: Cambridge University Press, ISBN 0-521-08871-2.
* Fitton, R. S. (1989): ''The Arkwrights: Spinners of Fortune'', Manchester: Manchester University Press, ISBN 0-7190-2646-6.

## Eksterne lenker
* 
* 1921 John Hetherington & Sons Catalogue, illustrasjoner og beskrivelser av alle maskiner som benyttet i bomullsproduksjonen.
* Spinningtheweb.org.uk
Auklandshamn skole

**Auklandshamn skole** er en barneskole i Auklandshamn i Sveio. Klassetrinn er fra 1-7. 17. mai blir arrangert på skolen hvert år, og er kjent for forskjellige arrangementer som blir knyttet til skolen. Barneskolen har flere ganger blitt nedleggingstruet gjennom årene. Dette har ført til at innbyggerne har protestert hvert år når saken tas opp til behandling i kommunestyret.  

Camilla Fagerland Tverfjell er rektor pr. 2021.  
 
## Tidligere rektorer
*Ingjerd Milford 1998-2003
*Erik Lie Johannessen 2003-2004
*Johannes Hjelland 2004-2007
*Johannes Flatnes 2007-2011
*Torhild Opedal 2011-2021
*Camilla Fagerland Tverfjell 2021- 

## Referanser
 

## Eksterne lenker
* Auklandshamn skole hjemmeside
Odderøyhallen

**Odderøyhallen** i Kristiansand er opprinnelig en militær idrettshall som Kristiansand kommune har overtatt. Hallen har full håndballstørrelse, men har ingen tribunekapasitet. 

Hallen benyttes til trening av flere bedriftidrettslag og av bedriftidrettskretsen i Kristiansand. Andre lag som benytter hallen er: Kristiansand Bueskytterklubb, Vågsbygd Innebandyklubb, Kristiansand Kajakklubb, Just IL innebandy, Kristiansand jeger og fiskeforening casting, Tømmerstø trim håndball og Hånes trim håndball.

## Eksterne lenker
* Kristiansand kommunes side om Odderøyhallen
Maamiehen Ystävä

***Maamiehen Ystävä*** («*Bondevennen*») var et finsk ukemagasin som ble grunnlagt i den finske byen Kuopio i 1844 av Johan Vilhelm Snellman. Avisen ble trykt i trykkeriet til Johan Anton Karsten.

*Maamiehen Ystävä* var rettet mot almuen blant de finske bøndene og magasinet inneholdt stort sett landbruksrelaterte, praktiske artikler. Selve nyhetsinnholdet var mindre, men magasinet innbefattet også artikler for å øke den allmenne forståelsen av de ulike samfunnslag, den politiske utvikling, den katolske kirke, Kalevala og folkelig poesi.

Magasinets utgivelse ble assistert av lærerne Joachim Zitting og Claes Fredrik Corander ved Kuopion Lyseon lukio og vokste til å bli Finlands femte største publikasjon.

Utgivelsen av magasinet opphørte i slutten av 1855.

## Referanser
Ludwig Bohnstedt

**Ludwig Franz Karl Bohnstedt** (født 27. oktober 1822 i St. Petersburg i Russland, død 3. januar 1885 i Gotha), var en tysk arkitekt.

Bohnstedt studerte 1839-42 i Berlin och Italia, ble i 1858 professor ved Kunstakademiet i Sankt Petersburg, men flyttet i 1863 til Gotha. En mengde bygninger (offentlige og private) i Sankt Petersburg, Moskva, Riga, Helsingfors, Baden-Baden og Gotha ble tegnet av ham. Hans mest betydningsfulle verk er forslaget til riksdagshus i Berlin, som ble belønnet med første premie, men ikke ble oppført.

## Referanser
Abdou Diouf

**Abdou Diouf** (serer: **Abdu Juuf**; født 7. september 1935 i Louga i Fransk Senegal) er en senegalesisk politiker som var Senegals president fra 1981 til 2000.

Han bemerket seg både ved at han overtok makten med fredelige midler og ved at han frivillig ga den fra seg etter at Abdoulaye Wade vant det senegalesiske presidentvalget i 2000. I Dioufs presidentperiode var Senegal fra 1982 til 1989 i en løs konføderasjon med Gambia kjent som Senegambia.

Fra oktober 2002 til den 1. januar 2015 var han generalsekretær for Organisasjonen for frankofonien. 

## Referanser


## Eksterne lenker
*
Philibert Tsiranana

**Philibert Tsiranana** (født 18. oktober 1910 i Ambarikorano, død 16. april 1978 i Antananarivo) var en gassisk politiker som var Madagascars første statsminister og president fra 1959 til han ga fra seg makten til generalmajor Gabriel Ramanantsoa i 1972. Han var en tsimihety, et medlem av en gassisktalende minoritetsgruppe. I 1956 ble han valgt inn i Frankrikes nasjonalforsamling som en av Madagascars tre representanter. Under hans tolv år lange administrasjon opplevde republikken institusjonell stabilitet i motsetning til omveltningene mange andre afrikanske land opplevde i den samme perioden. Denne stabiliteten bidro til Tsirananas popularitet og til hans rykte som en fremragende politiker, og sammenlignet med andre ledere i utviklingsland ser handlingene hans ut til å være for landets beste. Under Tsirananas pragmatiske sosialistpolitikk opplevde Madagascar moderat økonomisk vekst, og landet ble kjent som "den glade øya" (*Île heureuse*). Demokratiseringsprosessen ble riktignok møtt av flere utfordringer, og etter hans periode ble den demokratiske "første republikken" omgjort til den isolasjonistiske, sovjetinspirerte "andre republikk." Han hadde ved sin avgang fremdeles en del støtte blant folket, men holdt seg på grunn av sykdom borte fra politikken. 

Tsiranana fremsto offentlig som en "snill lærer," men dette bildet skjulte en intens fasthet som minnet autoritarisme. Til tross for dette blir han fremdeles respektert på Madagascar som "uavhengighetens far."

## Referanser
Fahrenheit (andre betydninger)

**[[Grad fahrenheit|Fahrenheit]]** er en måleenhet for temperatur, oppkalt etter fysikeren Daniel Gabriel Fahrenheit, primært brukt i USA.

**Fahrenheit** kan også vise til:
* ''Fahrenheit'' (album), studioalbum av rockebandet Toto
* *[[Fahrenheit 451]]*, amerikansk dystopisk roman fra 1953
* *[[Fahrenheit 9/11]]*, amerikansk dokumentarfilm fra 2004
* ''Fahrenheit'' (2005), et videospill fra 2005, kjent som Indigo Prophecy i Nord-Amerika
Vienna Standard Mean Ocean Water

**Vienna Standard Mean Ocean Water** (**VSMOW**) er en isotopisk vannstandard definert i 1968 av Det internasjonale atomenergibyrået. Selv om vannet kommer fra sjøvann (engelsk: ), er VSMOW grundig filtrert og destillert for å fjerne salt og andre stoffer. 

VSMOW fungerer som en standardreferanse for å sammenligne isotopforhold i hydrogen og oksygen, hovedsakelig i vannprøver. VSMOW brukes også for å definere standarder for laboratorium, og Kelvinskalaen er definert etter blant annet trippelpunktet til VSMOW.

På 1960-tallet ble først standarden Standard Mean Ocean Water (SMOW) utviklet av amerikanske National Bureau of Standards (i dag NIST). I 1967 ble VSMOW definert som en rekalibrering av SMOW-standarden. VSMOW ble definert av Harmon Craig og andre ved Scripps Institution of Oceanography som blandet destillert sjøvann fra forskjellige hav. VSMOW er fremdeles en av de viktigste isotopiske referansepunktene for vann.

## Sammensetning
Isotopforholdene til VSMOW er spesifisert som forholdet mellom antall mol av den sjeldne isotopen og den mest vanlige isotopen, i ppm. For eksempel finned det omtrent 2&nbsp;632 ganger mer  (den mest vanlige isotopen av oksygen, med åtte protoner og åtte nøytroner) som  (med ett ekstra nøytron). Isotopforholdet er da 1/2632 = 0,000379939 eller 379,9&nbsp;ppm. 

Isotopratioene i VSMOW er definert som følgende:

* / = 155,76&nbsp;±0.1&nbsp;ppm (forhold omtrent 1:6420)
* / = 1,85&nbsp;±0.36&nbsp;×&nbsp;10−11&nbsp;ppm (forhold omtrent 1:5.41&nbsp;×&nbsp;1016)
* / = 2 005,20&nbsp;±0.43&nbsp;ppm (forhold omtrent 1:498,7)
* / = 379,9&nbsp;±1.6&nbsp;ppm (forhold omtrent 1:2&nbsp;632)

## Egenskaper
* Største tetthet som væske: 999,97495 kg/m³ ved 3,984&nbsp;℃
* Tetthet til smeltende is: 916,8 kg/m³
* Smeltepunkt: 0,000 089(10) ℃
* Trippelpunkt: 0,01 ℃ ved 611,657 Pa (var nøyaktig ut fra den forrige definisjonen, målt verdi etter ) 
* Kokepunkt ved 1013,25 hPa: 99,9839 ℃, (99,974 °C med kalibrering ved ITS-90)
* Molar masse: 18,015268 g/mol

## Eksterne lenker
* ITS-90
* Scripps Institution of Oceanography
Annobón (provins)

**Annobón** er en øy og en av Ekvatorial-Guineas provinser. Den ligger i Sør-Atlanteren sørvest for São Tomé og ca 350 km vest for Gabon. Øya er kun 17,5 km² stor og har en befolkning på rundt 5000. Hovednæringsveien er fiske og tømmerhugst.

Navnet på øya kommer fra det portugisiske ordet *Ano Bom* som betyr godt nyttår.

Øya var ubebodd før portugiserne kolonialiserte den i 1474. I 1778 kom øya, sammen med Bioko under spansk styre og lagt til de spanske besittelsene i Guineabukten (Spansk Guinea) som ble selvstendig som Ekvatorial-Guinea i 1968. Ekvatorial-Guinea gjør krav på store sjøområder rundt øya. 

**Separatisme:** Det er en lokal politisk bevegelse som kom med en unilateral uavhengighetserklæring for «Republikken Annobón» fra Ekvatorial-Guinea i 2022. Enheten er et UNPO-medlem.

## Referanser
Petter Skavlan

**Petter Skavlan** (født 1956) er en norsk manusforfatter og sceneinstruktør som har skrevet manus for flere filmer og tv-serier. 

## Karriere
Skavlan startet sin karriere som regissør ved Nationaltheatret i Oslo (1982-1985). Senere oversatte han dramatikk før han begynte å skrive filmmanus. Han har også skrevet og regissert en rekke prisvinnende  reklamefilmer.   

Skavlan har blant annet skrevet manus til spillefilmen *[[Sweetwater]],* som utspiller seg på Romas søppelfyllinger (1988). Sammen med Brasse Brännström skrev han den svenske tv-serien *Mitt Sanna Jag* (1995). Videre har han skrevet spillefilmen og tv-serien *[[Sofies_verden_(film_og_TV-serie)|Sofies Verden]]* (1999), finansdokumentaren ''When Bubbles Burst'' (2012) og den Golden Globe- og Oscar-nominerte spillefilmen *[[Kon-Tiki (spillefilm)|Kon-Tiki (2012)]]*. Under pseudonymet Alex Boe skrev han manus til spillefilmen *[[Den 12. mann (film)|Den 12. Mann]]* (2018). Skavlan har også skrevet manus til *[[Domino]],* regissert av Brian De Palma (2019) og ''People of the Book'', regissert av Danis Tanovic (2021). På Kon-Tiki, Den 12. Mann og Domino var Skavlan også ansvarlig produsent.

Han jobber deler av året i Los Angeles, USA der han er representert av ICM Partners I Skandinavia er han representert av Lindberg Management i København. Skavlan har en rekke tillits- og styreverv, hovedsakelig innenfor underholdning og arkitektur.

Skavlan skrev den 24 ord lange teksten av *[[Nocturne (sang)|Nocturne]]*, som vant Eurovision Song Contest 1995. 

Sammen med den serbiske performancekunstneren Marina Abramovic har Skavlan skrevet operaen 7 Deaths of Maria Callas  for Bayerische Staatsoper i München. Denne hadde premiere i september 2020.

## Familie
Han er bror av journalist og programleder Fredrik Skavlan (født 1966), allmennlege og debattant Jørgen Skavlan (født 1957).

## Referanser


## Eksterne lenker
*
Arthur Keith

**Arthur Berridale Keith** (født 5. februar 1866 i Old Machar (Aberdeenshire), Skottland, død 7. januar 1955 i Downe (Kent), England) var en britisk antropolog og  professor i anatomi ved Londons universitet. Han motsatte seg sammen med sin kollega Grafton Elliot Smith lærlingen Raymond Darts meninger. At funnet Dart gjorde av Barnet fra Taung skulle være en menneskelig ape; en slik kunne ifølge Keiths mening ikke ha eksistert i Afrika. 

Men Dart hadde rett noe som ble bevist av anatomen Wilford Le Gros Clark. Keith ble tvunget å skrive en offentlig beklagelse. Da hadde det gått 23 år, som i viss forstand hadde gjort Darts strev med å skape interessere fra verden for Afrika og Sør-Afrika som bra funnplasser for fossiler forgjeves, om han ikke hadde vært så sta.

## Referanser
Bioko Sur

**Bioko Sur** er en provins i Ekvatorial-Guinea. Den ligger på den sørlige delen av øya Bioko i Biafrabukten. I nord grenser den til Bioko Norte som utgjør resten av øya.
Bioko Norte

**Bioko Norte** er en provins i Ekvatorial-Guinea. Den ligger på den nordlige delen av øya Bioko i Biafrabukten. I sør grenser den til Bioko Sur. Administrasjonssenteret Malabo er også nasjonal hovedstad.
Bernt P. Stigum

**Bernt Petter Stigum** (født 1931) er en norsk samfunnsøkonom. Han er professor emeritus ved Universitetet i Oslo. 

Etter examen artium ved Oslo katedralskole reiste Stigum til USA, der han tok bachelorgrad ved Dartmouth College i 1956 og doktorgrad i samfunnsøkonomi ved Harvard University i 1962.

Han har hatt flere stillinger ved amerikanske universiteter, blant annet som professor ved Northwestern University og var professor ved Universitetet i Oslo fra 1974 til 2001. Han har også vært gjesteprofessor i New Zealand, Australia og USA. 
Han har utgitt flere bøker og en rekke artikler og har gjort viktig forskning blant annet innen økonometri, mikroøkonomisk teori og makroøkonomi.

Stigum er medlem av Det Norske Videnskaps-Akademi fra 1976.

## Referanser
Nappen

**Nappen** er en halvøy utenfor Valevåg, nord i Sveio kommune. Nappen er tidligere kjent for gårdsbruk på 1900-tallet. Geografisk ligger halvøya Nappen veldig nærme Kirkegården ved havet, der koleraofre ble begravd etter at kolerapandemien brøt ut i 1849.  Innbyggertalet er 9 mennesker.

Samuel Nappen (f.11.november 1873-1940) fra Samnanger var det første menneske som bosatte seg på øya, og dermed fikk øya navnet Nappen.  

## Referanser
Medal Pro Memoria

**Medal Pro Memoria** er en polsk utmerkelse innstiftet i 2005 til minne om 60-årsjubileet for slutten av andre verdenskrig.

## Utforming
Medaljens avers viser den polske ørn stående på et sverd som ligger over piggtråd. I bakgrunnen er et brutt gjerde.

Medaljens revers har teksten «PRO MEMORIA» skrevet over en bladkrans. Under bladkransen står teksten «8 MAJA 2005». Langs ytterkanten av reversen står det skrevet «URZĄD DO SPRAW KOMBATANTÓW I OSÓB REPRESJONOWANYCH"», den polske regjerings «Kontor for krigsveteraner og forfulgte mennesker».

## Tildeling
Dekorasjonen blir tildelt personer som har bidratt til å hedre de som kjempet for Polens frihet under og etter andre verdenskrig.  

Norske mottakere av dekorasjonen er Bjørn Egge og Gunnar Sønsteby.
## Referanser
Atlantique

**Atlantique** er et departement i Benin. Det ligger sentralt sør i landet langs kysten av Beninbukta. Departementet Littoral var før 1999 del av Atlantique. Den sørøstlige delen av departementet er del av forstadsområdet til Cotonou som er Benins største by.

## Administrativ inndeling

Atlantique er delt inn i åtte kommuner. 

#Abomey-Calavi
#Allada
#Kpomassè
#Ouidah
#Sô-Ava
#Toffo
#Tori-Bossito
#Zè
Liste over statsledere i 1323

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Rombetriakontaeder

Et **rombetriakontaeder** er et catalansk legeme med 24 sider, 14 hjørner og 36 kanter. Tvillingpolyederet er ikosidodekaederet.

Forholdet mellom diagonalene i rombetriakontaederets sider er lik det gylne snitt.
Germanisches Nationalmuseum

**Germanische Nationalmuseum (GNM)** i Nürnberg er det største museum i det tyskspråklige område for kultur, kunst og historie fra førhistorisk tid og til samtiden. Museet inneholder ca 1,3 millioner gjenstander.

Museet ligger ikke langt fra Opernhaus undergrunnsstasjon og Lorenzkirche undergrunnsstasjon.

## Eksterne lenker
* 
*
Vilka tror vi att vi är

***Vilka tror vi att vi är*** er det sjette studioalbumet av Bo Kaspers Orkester, gitt ut 24. september 2003 på Columbia. På plata finnes singlene "Långsamt" og "Dansa på min grav". Albumet oppnådde første plassering på den svenske albumlista og ga til og med gruppa en nominering i kategorien 'Årets popgrupp' i den svenske musikkprisutdelinga Grammis.

På plata kommer Bo Kaspers Orkesters popaktige sider frem, mens jazzelementene ligger mer i bakgrunnen. Bandets karakteristiske melankolske særpreg svekkes derimot ikke, noe som kommer fram både i lydbilde og tekst.
 
## Sporliste
All musikk av Bo Kaspers orkester; tekstforfattere i parentes.

#"När du klär av dig" (Bo Kasper) – 4:11
#"Vilka tror vi att vi är" (Bo Kasper) – 4:08
#"Långsamt" (Bo Kasper) – 4:07
#"Sockerdricka och sprit" (Bo Kasper) – 3:30
#"Dansa på min grav" (Bo Kasper) – 3:39
#"Lycka till" (Bo Kasper) – 4:35
#"Väljer dig" (Bo Kasper/Wille Crafoord) – 3:45
#"Bara för din skull" (Bo Kasper/Mats Schubert) – 4:12
#"Ont" (Bo Kasper) – 3:47
#"Allt är som förut" (Bo Kasper) – 4:10
#Video: "Långsamt"

## Medverkande

;Bo Kaspers Orkester
* Bo Kasper – sang, gitar
* Michael Malmgren – bass
* Fredrik Dahl – trommer
* Mats Schubert – gitar, keyboard

;Andre musikere
* Pablo Cepeda – congas
* Ola Gustafsson – gitar, banjo
* Per "Ruskträsk" Johansson – saxofon
* Per "Texas" Johansson – saxofon
* Goran Kajfeš – trompet
* Johan Lindström – strenginstrument (arrangemang)
* Stockholm Session Strings – strenginstrument (framförande)

;Produksjon
* Produsert av Bo Kaspers Orkester
* Dag Lundquist, Fredrik Dahl, Håkan Bachus, Janne Hansson, Mats Schubert – lydtekniker
* Alf, Thomas Eberger – mastering (Cutting Room)



## Listeplasseringer

## Referanser


## Eksterne lenker
* tror vi att vi är'' på Allmusic
* ''Vilka tror vi att vi är'' på Discogs
Odderøya Amfi

**Odderøya Amfi** er en arena for utendørskonserter og ligger på Odderøya like sør for Kristiansand sentrum. Odderøya Amfi er bygget i 2007 på den gamle idrettsplassen og var tiltenkt Quartfestivalen. Odderøya Amfi er, i enda større grad enn Bendiksbukta, egnet for store konserter og festivaler. Det er plass til et sted mellom 15 og 20&nbsp;000 tilskuere, avhengig av ønsket komfortnivå og organisering. Selve amfiet er omkring 7 dekar og inkluderer også areal til lydproduksjon og servering. I tillegg er sceneområdet på omkring 3 dekar.

## Amfiet
Selve publikumsarealet er stort sett gressamfi med stigning 1:12 og vakker utsikt til havet. I midten av amfiet og bakerst er det grusareal for boder og lydproduksjon.  

## Scene- og backstageområdet
Scene-/backstageområdet er grusplass og tillater scene på opptil 35 meter, og er dimensjonert for at 3 semitrailere kan stå bak scenen samtidig. 

## Infrastruktur
Hele området er bundet sammen av kabelkanaler for strøm, vann og annen drikke (øl med videre). Publikumsatkomsten til anlegget kan skje gjennom to parallelle grusveier, atskilt fra all kjøretrafikk. Septiktank er tilpasset vanntoaletter, med daglig tømming for store arrangementer. 

## Eksterne lenker
*  Kristiansand kommunes side om Bendiksbukta og  Odderøya Amfi
Hildur Larsen

**Hildur Larsen** (født 31. desember 1961) er en norsk politiker fra Sveio. Hun ble Kystpartiets førstekandidat i Hordaland ved stortingsvalget 2009. Larsen har vært aktiv i lokalpolitikken i Sveio fra 1985. 

Fra 1999-2003 var hun fylkestingsrepresentant og fylkesleder for Kystpartiet i Hordaland 2002-2007.   

## Referanser


## Eksterne lenker
* Bloggen til Kystpartiet
* Kystpartiets listetopp
Norges U20-herrelandslag i ishockey

**Norges U20-herrelandslag i ishockey** er landslaget for mannlige ishockey-spillere under 20 år i Norge, og representerer landet i internasjonale ishockeyturneringer. Landslaget blir administrert av Norges Ishockeyforbund (NIHF).

I 1979 deltok Norge i Pulje A i Karlstad, Sverige. Likevel klarte Norge bare å score to mål i sin første opptreden. Norge kom ikke tilbake til Pulje A frem til 1983, var med frem til 1991. Norge måtte vente 15 år før tilbakekomsten til toppnivå. I 2006 World Junior Hockey VM i Vancouver tapte Norge 11-2 for USA og 4-0 mot Canada.

## Mesterskapsstatistikk

## Laget
### Spillerstall under U20-VM i ishockey 2016

Kilde: IIHF.com

## Se også
*Norges herrelandslag i ishockey
He Yi (roer)

**He Yi** (født 17. desember 1982) er en kinesisk roer. Han representerte Kina under Sommer-OL 2008 på hjemmebane i Beijing. Han deltok i åtterbåt i det innledende heatet og i omløpet, men ble erstattet av Zhang Shunyin i B-finalen. 

## Referanser


## Eksterne lenker
*
Lars Volden

**Lars Volden** (født 26. juli 1992 i Oslo) er en norsk profesjonell ishockeymålvakt som spiller for Rögle BK i HockeyAllsvenskan og Norges U20-lag.

Han har også spilt for Stavanger Oilers Espoo Blues og Manglerud Star.

## Referanser


## Eksterne lenker
*
Kiekko-Espoo

**Espoo Blues** er en ishockeyklubb fra Esbo i Finland. Klubben ble stiftet i februar 1984 under navnet Kiekko-Espoo og i 1998 skiftet den navn til Blues Hockey Oy. Hjemmearenaen er LänsiAuto Arena som har en kapasitet på 7000 tilskuere. 

Sesongen 2007-2008 tapte Espoo Blues finalen mot Kärpät 4-1.

## Eksterne lenker
* https://web.archive.org/web/20090201025111/http://blues.fi/
Engø Gård Hotel & Restaurant

**Engø Gård Hotel & Restaurant** er et  hotell og en restaurant på Tjøme i Færder kommune i Vestfold.
I 2007 ble Engø Gård Hotel & Restaurant det andre norske etablissementet som er tatt opp som medlem i den franske organisasjonen Traditions & Qualité. I 2009 ble stedet medlem av De Historiske Hotel og Spisesteder.

## Referanser


## Eksterne lenker
* Engø Gård Hotel & Restaurants nettsted
* Artikler i Tønsbergs Blads nettsted om «Engø gård»
Turun Palloseura (ishockeylag)

**TPS** eller **Turun Palloseura** er et ishockeylag som spiller i SM-liiga. De spiller i Åbo, Finland ved HK Arena. TPS er den mestvinnende klubben i SM-liigaens historie.

## Eksterne lenker
* http://hc.tps.fi/
Kombinert under NM på ski

Dette er en liste over **medaljevinnere i [[kombinert]] under NM på ski**, samt stedene de enkelte mesterskapene ble arrangert.

Norges Skiforbund ble stiftet 21. februar 1908, og det første hovedlandsrennet (NM) ble arrangert på Lillehammer året etter. Kombinert og 30 kilometer langrenn var de opprinnelige øvelsene, som har stått på NM-programmet alle årene som NM er blitt arrangert. Fra og med 1938 ble hovedlandsrennet erstattet av det offisielle norgesmesterskapet.

NM i årene 1941-1945 ble ikke arrangert på grunn av 2. verdenskrig og idrettsstreiken. I 1944 ble det imidlertid arrangert et (uoffisielt) norsk krigsmesterskap på ski i Sollefteå i Sverige, med vanlige NM-øvelser, deriblant kombinert.

Fram til lagkonkurranse ble innført i 1982, ble det bare holdt ett kombinertrenn i NM. Sprint sto på programmet i årene 1999-2009. I 2011 ble det innført lagsprint med to løpere på hvert lag.

I 2008 ønsket det norske landslaget i spesielt hopp å delta i lagkonkurransen i kombinert i NM, som en del av treningen på slutten av sesongen. Det var usikkert om hopperne ville få lov til å delta, fordi det konkurreres med kretslag i NM og hopperne ikke tilhørte samme skikrets. Hopperne fikk likevel delta. Det ene laget, med Henning Stensrud, Anders Bardal og Morten Solem, ble nummer 9 av de 22 lagene som deltok, mens det andre laget, med Roar Ljøkelsøy, Lars Bystøl og Anders Jacobsen, ble nummer 10.

## Resultater
### Menn

### Kvinner

## Se også
*Skihopping under NM på ski
*Liste over norgesmestere i langrenn

## Kilder
### Hovedkilder
*Hans Lysaker:
**NM-vinnere 1909-1972 (besøkt 12. november 2011)
**NM-vinnere 1973-2011 (besøkt 12. november 2011)
**NM 1938-1952 (besøkt 12. november 2011)
**NM 1953-1962 (besøkt 12. november 2011)
**NM 1963-1972 (besøkt 12. november 2011)
**NM 1973-1982 (besøkt 12. november 2011)
**NM 1983-1992 (besøkt 12. november 2011)
**NM 1993-2002 (besøkt 12. november 2011)
**NM 2003-2011 (besøkt 12. november 2011)
*Orklahopp: NM ski nordiske grener 
*Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 101 og 102, digitalisert av Nasjonalbiblioteket)
*Karsten Alnæs: *Jeg spenner mine ski – Historien om norsk skikultur*. Aschehoug, Oslo 2007. ISBN 978-82-03-23457-6, s. 278-289

### Andre kilder og referanser
Rolf Jacobsen (andre betydninger)

**Rolf Jacobsen** er navnet til flere personer:

*Rolf Jacobsen (politiker) (1865&ndash;1942), norsk politiker.
*Rolf Jacobsen (bokser) (1899&ndash;1960), norsk bokser.
*Rolf Jacobsen (1907&ndash;1994), norsk forfatter.
Robert Hallin

**Robert Hallin** er en svensk toppdommer i ishockey, som dømmer i norske GET-ligaen. Han representerer Jordal og han hadde sin debut i GET-ligaen i 2010.

Hallin er flere ganger blitt kåret til årets hoveddommer i den norske serien.

## Referanser
Hessische Polizei

**Hessische Polizei** er statspolitiet (*Landespolizei*) i Hessen, og en av 16 politistyrker på delstatsnivå i Tyskland. Det er underlagt Hessens innenriksministerium og har ca. 18&nbsp;000 ansatte.

## Eksterne lenker
* Hessische Polizei